Here, U is getrouer as my getrouste vriend | Reisiger
> Gebede	> Here, U is getrouer as my getrouste vriend	Here, U is getrouer as my getrouste vriend
Here U is getrouer as my getrouste vriend– Soms trek die suier van twyfel en negatiewe denke jou onder soos dryfsand. Die versmorende effek van neerdrukkendheid kan ‘n mens baie neerslagtig maak.Dit is in sulke tye waar dit nodig is dat jy die wonderlike woorde van Ps 116 bid. Ps 116 is ‘n gebed van ‘n persoon wat besef dat hy tot God kan roep, want Hy is altyd bereid om te luister na wat ons op die hart het. Deur in Hom te bly vertrou, kry ons rustigheid in ons siel. Daarom sal ons, ons lewe gee as ‘n offer. Hy is inderdaad die getrouste vriend! As jy die woorde van Ps 116 bid – ontvang jy krag deur die Gees van God!
Bid saam met die digter van Ps 116 :
Ek het die Here lief, want Hy verhoor my smeekgebede. Hy het na my geluister toe ek Hom aangeroep het. Bande van die dood het my omsluit, doodsangs het my aangegryp, ek het benoud en bekommerd geword. Toe het ek die Naam van die Here aangeroep: “Here, red my tog!” Die Here is genadig en regverdig, ons God ontferm Hom oor ons. Die Here beskerm die hulpeloses: ek was magteloos, maar Hy het my gered. Ek moet nou tot rus kom, die Here het goed aan my gedoen: U het my van die dood gered, U het ‘n einde gemaak aan my trane, U het gesorg dat ek nie weer struikel nie. Ek kon voor die Here bly wandel in die land van die lewendes.
al u dienaar: U het my vry gemaak. Ek wil U loof met ‘n dankoffer, ek wil die Naam van die Here aanroep. My geloftes aan die Here sal ek betaal in die teenwoordigheid van sy hele volk, in die voorhowe van die huis van die Here, binne-in jou, Jerusalem! Prys die Here!
(1983 Afr vertaling)
Sleutelwoordw:gebed van getrouheid, ps 116
Begeer jy ‘n dieper geestelike lewe?